Борислава Христова над всички за Вашингтон Стейт (видео) | Where Bball Matters - Актуални баскетболни новини от целия свят
Борислава Христова над всички за Вашингтон Стейт (видео)
Гардът навъртя 22 точки, но и това не бе достатъчно срещу Орегон
За 20-ти път този сезон Борислава Христова е реализатор №1 на Вашингтон Стейт
Борислава Христова и Вашингтон Стейт загубиха за трети пореден път в колежанското първенство на САЩ, след като отстъпиха на Орегон със 79:90 у дома. Така тимът на българката вече има баланс от 3-11 в конференцията ПАК-12 и общо 10 успеха и 16 поражения през този сезон.
Bobi with the three #GoCougs pic.twitter.com/zBYYvWZnCF
— WSU Women's Hoops (@WSUWomensHoops) February 11, 2018
181-сантиметровият гард поведе колоната на реализаторите за Вашингтон Стейт за 20-ти път през 2017/2018, след като се разписа с 22 точки, 4 борби, 4 асистенции и 1 открадната топка за 39 минути на паркета. При стрелбата си от игра варненката бе 9/18, включително 1/3 от тройката и 3/3 от линията за изпълнение на наказателни удари.
Maria steps back for 2 #GoCougs pic.twitter.com/7bs4zZDkqK
От нейните съотборнички Мария Костуркова също постави името си сред най-добрите, с 10 точки, 4 борби, 5 асистенции и 2 откраднати топки за 35 минути. Баскетболистката, чиито родители са дългогодишният център на Левски и Славия Иван Костурков и шампионката с женския Локомотив София от 1991 г. Мариана Чобанова, бе 5/15 от средно разстояние.
Teamwork makes the dream work for the Cougs as Pi goes for 3 #GoCougs pic.twitter.com/lnYrJy4XAy
На 16 февруари Вашингтон Стейт на Борислава Христова и Мария Костуркова гостува на Юта.
СТАТИСТИКА ОТ ВАШИНГТОН СТЕЙТ – ОРЕГОН